VEGA præsenterer:

**IAMX’ elektroniske vildskab bjergtager VEGA**

*Undsluppet fra en intens depression, der var brændstof til de to seneste albums, er Chris Corner aka IAMX klar til at udgive sit nye album Alive In New Light (AINL) og forføre Lille VEGAs publikum med sin teatralske charme den 26. februar.*

*AINL* er en filmisk fejring af at bryde løs fra plagende dæmoner, og med albummet indkapsler Chris Corner den periode, hvor man ikke længere er, hvad man var, men endnu ikke er kommet helt i mål. Pladen er både et tak til fans samt en invitation til den næste fase af IAMX’ selvopdagelse.

Indspillet, udført og mixet af Corner i en trailer placeret i den californiske ørken giver de ni dunkende sange fra *AINL* deres eget bud på alternativ electronica takket være Corners kraftfulde vokal og større end livet-produktioner.

*“This album is about connecting, and it’s a pain in the ass to do it through an album. Each time I do this, I feel exhausted but it’s an impulse I can’t stop. If you write your pain out, there’s a venting. Happiness is a skill. I’m happiest activating skills that keep you balanced”,* fortæller Chris Corner.

På *Alive In The New Light* udforsker IAMX komplikationer ved mutation gennem lyd, visuel kunst, makeup og erotisk merchandise med den standhaftige vildskab, som hans fans forventer og nytilkommende stensikkert vil blive forført af.

**Fakta om koncerten:**

IAMX (UK)

Mandag d. 26. februar kl. 20.00

Lille VEGA, Enghavevej 40, 1674 København V

Billetpris 195 kr. + gebyr

Billetsalget starter i dag via vega.dk og Ticketmaster.